ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ ՏԱՐՏՈՒԻ ՓՈՂՈՑԻ ԹԻՎ 1/10/4/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՄԱՆՎԵԼ ԽԱՉԱՏՐՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ, 3-րդ և 6-րդ ենթակետերի, 2-րդ կետի պահանջներին համապատասխան։   
 Մանվել Խաչատրյանը իրեն սեփականության իրավունքով պատկանող Աբովյան քաղաքի Տարտուի փողոցի թիվ 1/10/4 հասցեի հողամասում ունի սպասարկման օբյեկտ։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Տարտուի փողոցի թիվ 1/10/4/1 հասցեում գտնվող 14.9 քառակուսի մետր մակերեսով հողամասն անհնար է որպես առանձին գույքային միավոր աճուրդային կարգով օտարել, այն սահմանակից է ընդլայնվող հողամասին՝ օբյեկտին և օտարվող հողամասի դիրքը կամ ռելիեֆը (երկրի մակերևույթի ամբողջություն) թույլ չի տալիս այն կառուցապատել, այն կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամասում սպասարկման օբյեկտ տրանսպորտային միջոցներով մուտք գործելու այլընտրանքային հնարավորություն առկա չէ, բացի օտարվող հողամասից կամ ընդլայնվող հողամասի սպասարկման օբյեկտ հնարավոր է մուտք գործել բացառապես օտարվող հողամասից և օտարվող հողամասում այլ անձի կողմից որևէ քաղաքաշինական գործունեության իրականացումը կբերի ընդլայնվող հողամասում գտնվող շենքի կամ շինության շահագործման անհնարինության։

Վերը նշված հանգամանքները ՀՀ կառավարության 2016 թվականի մայիսի 26-ի N 550-ն որոշման հիման վրա հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 8-րդ գոտում և հողամասի կադաստրային արժեքը մեկ քառակուսի մետրի համար կազմում է 16176.6 ՀՀ դրամ։  
 «Աբովյան համայնքի սեփականություն հանդիսացող Աբովյան քաղաքի Տարտուի փողոցի թիվ 1/10/4/1 հասցեում գտնվող հողամասը Մանվել Խաչատրյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։   
   
   
  
 ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ